
				JUSTIZIA ADMINISTRAZIOA

				GETXOKO LEHEN AUZIALDIKO ETA INSTRUKZIOKO 6 ZENBAKIKO EPAITEGIA

				5201

				EDIKTUA, zenbateko bat erreklamatzeko bideratutako 643/10 prozedura arruntaren ondoriozkoa.

				Demandatzailea: Trap, S.A.

				Abokatua.

				Prokuradorea: Fernandez de Marticorena.

				Demandatua: CF Eventos, S.L.

				Gaia: diru-zenbateko bat erreklamatzea.

				 

				Judizio horretan epaia eman da, eta hau da epaitza:

				EPAITZA

				Osorik baiesten dut Elena Fernández de Marticorena prokuradoreak, Trap, S.A.ren izenean, auzi-ihesean dagoen CF Eventos S.L.ren aurka jarritako demanda, eta, horrenbestez, auzi-jartzaileari honako hauek ordaintzera kondenatzen dut demandatua: 13.922,54 euro (hamahiru mila, bederatziehun eta hogeita bi euro eta berrogeita hamalau zentimo), interpelazio judiziala egin zen egunetik aurrera sortutako legezko intereseak eta kostuak.

				CF Eventos, S.L. demandatuaren egungo egoitza ezezaguna denez, aipatutako ebazpena Euskal Herriko Agintaritzaren Aldizkarian argitaratutako ediktu bidez jakinaraztea erabaki da, Prozedura Zibilaren 1/2000 Legearen 497.2 artikuluaren arabera (PZLb).

				Ebazpen horren aurka, demandatu auzi-iheslariak apelazio-errekurtsoa aurkez dezake, Bizkaiko Probintzia Auzitegian (PZLb, 455. artikulua). Errekurtsoa prestatzeko, idazkia aurkeztu behar da epaitegi honetan, ebazpena jakinarazi eta biharamunetik aurrera hogei egun balioduneko epean. Idazki horretan, bestalde, honako hauek adieraziko dira: aurkaratzea zein alegaziotan oinarritzen den, eta apelatutako ebazpena eta aurkaratutako erabakia zein diren (PZLb, 458.2 artikulua).

				Errekurtsoa aurkeztu ahal izateko, 50 euroko gordailua eratu beharko da, eta, baldintza hori bete ezean, ez da hura izapidetzea onartuko. Gordailua egiteko, zenbateko hori kontsignatu beharko da epaitegi honek Banesto taldean (Banco Español de Crédito) duen Gordailu kontuan. Kontuaren zenbakia hauxe da: 0701 0000 00 0643 10. Ordainagiriaren kontzeptua idazteko hutsunean, «Errekurtsoa» dela adierazi beharko da (kodea: 02-Apelazioa). Diru-kopuru hori zainpean utzi izana egiaztatu egin beharko da errekurtsoa aurkeztean (BJLO, 15. xedapen gehigarria).

				Errekurtsoa jartzeko gordailua eratzetik salbuetsita daude aipatutako xedapenaren 5. paragrafoan aipatzen direnak eta doako laguntza juridikorako eskubidea aitortua dutenak.

				Eta epai honen bidez erabaki, agindu eta sinatzen dut.

				Jakinarazten den ebazpenaren testu osoa eskura du interesdunak, epaitegi honetako bulego judizialean.

				Getxo (Bizkaia), 2012ko urriaren 2a.

				IDAZKARI JUDIZIALA.

